Diari Oficial de la Generalitat Valenciana


Sumari del DOGV 509, del 20-01-1987 (1987/807953)

DECRET 145/1986, de 24 de novembre, del Consell de la Generalitat Valenciana , sobre senyalització de vies i de serveis públics en l'àmbit territorial de la Comunitat Valenciana.
----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/11/24/145**

### Versions

 23/11/2017 - Actualitat  Text inicial: 20/01/1987 - 22/11/2017 

### Dades del document

Número de DOGV
:   509

Data del DOGV
:   20-01-1987

Secció del DOGV
:   DISPOSICIONS GENERALS

Número del document
:   1987/807953


Data del document
:   24-11-1986

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Última revisió 23.11.2017**

**Decret 145/1986, de 24 de novembre, del Consell de la Generalitat Valenciana, sobre senyalització de vies i serveis públics en l'àmbit territorial de la Comunitat Valenciana.**

[**(DOGV núm. 509 de 20.01.1987)**](http://www.dogv.gva.es/datos/1987/01/20/pdf/1987_807953.pdf) **Ref. 0070/1987**

 

L'article seté de l'Estatut d'Autonomia de la Comunitat Valenciana, i els articles primer i segon de la Llei 4/1983, de 23 de novembre, d'Us i Ensenyament del València, estableixen que la Generalitat Valenciana garantirà el coneixement i l'ús de les dues llengües oficials de la Comunitat, amb especial atenció a la recuperació del valencià.

Per Decret 44/1984 de 16 d'abril, el Consell creà la Comissió Interdepartamental per a l'aplicació de l'ús del valencià, amb la funció de coordinar i impulsar les actuacions de la Generalitat Valenciana dirigides a la normalització de l'ús del valencià i de proposar les mesures necessàries per al millor compliment del que disposa la Llei 4/1983, d'Us i Ensenyament del Valencià.

L'article quinze de l'esmentada Llei atribueix al Consell determinades competències sobre la toponímia de nuclis de població, accidents geogràfics i vies de comunicació.

No obstant això, el valencià, llengua pròpia de la Comunitat Valenciana, element d'identificació i vehicle vàlid de les nostres relacions socials, es troba avui en una situació de desigualtat respecte del castellà, especialment en l’àmbit que contempla aquest Decret. L'equiparació efectiva cal d'una sèrie d'actuacions que asseguren la plena utilització del valencià, sense que això supuse cap mena de discriminació lingüística.

En atenció d'aquests motins, amb el propòsit de fer efectiva la recuperació del valencià en l’àmbit de la senyalització de les vies de comunicació, les instal·lacions i els serveis públics en l’àmbit territorial de la Comunitat Valenciana, a proposta del Conseller de Cultura, Educació i Ciència i amb la deliberació prèvia del Consell en la reunió del dia 24 de novembre de 1986,

 

DECRETE:

 

**Article primer** ****[1]****

Es retolarà en valencià la senyalització de les carreteres, camins, estacions d'autobusos, dependències i serveis d'interés públic que depenen de les entitats locals radicades a la Comunitat Valenciana, i dels serveis que aquestes gestionen per concessió, a més de la retolació en castellà quan pertoque.

Als territoris de predomini lingüístic castellà determinats en l'article 36 de la Llei 4/1983, de 23 de novembre, d'ús i ensenyament del valencià, la senyalització de les entitats locals i dels serveis que aquestes gestionen per concessió podrà exceptuar-se del que preveu el paràgraf anterior.

 

**Article segon**

L'execució d'aquest Decret correspon a l'Administració Autonòmica, a la Local i a les Entitats concessionàries corresponents. En el cas d'Empreses Públiques Estatals i d'Organismes que depenen de l'Administració Central, l'execució es regularà mitjançant Conveni entre aquestes empreses i organismes i la Generalitat Valenciana.

 

DISPOSICIONS FINALS

 

**Primera**

Es autoritzada la Conselleria de Cultura, Educació i Ciència perquè dicte les disposicions necessàries per al compliment d'aquest Decret, sobretot els criteris que han de regir la normalització lingüística en la senyalització de vies i serveis públics, i coordina les actuacions que hi puguen dur a terme altres Departaments de la Generalitat Valenciana.

 

**Segona**

Aquest Decret entrarà en vigor el mateix dia de la publicació en el Diari Oficial de la Generalitat Valenciana.

 

València, 24 de novembre de 1986.

 

El President de la Generalitat,

JOAN LERMA I BLASCO

 

El Conseller de Cultura, Educació i Ciència,

CEBRIA CISCAR I CASABAN 

 

---

****[1]****Redacció que en fa la disposició final segona del [**Decret 61/2017, de 12 de maig, del Consell**](http://www.dogv.gva.es/va/disposicio?sig=004395/2017&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D004395/2017), pel qual es regulen els usos institucionals i administratius de les llengües oficials en l'Administració de la Generalitat (DOGV núm. 8046 de 23.05.2017) Ref. Base de dades 004395/2017.


Còpia Permalink ELI